 Emọs 2  Nke a bụ ihe Jehova kwuru, Nihi nnupụisi atọ nke Moab nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi na ọ gbara ọkpụkpụ eze Idọm ọkụ ka ọ ghọọ laịm.M ga-eme ka ọkụ gbaa Moab. Ọ ga-erepịa ụlọ elu niile nke Kiriọt; Moab ga-anwụkwa mgbe a na-eme mkpọtụ, mgbe a na-eti mkpu agha, na-afụkwa opi.M ga-ebipụ onyeikpe nime ya. M ga-egbu ya na ndị isi ya niile, ka Jehova kwuru.Nke a bụ ihe Jehova kwuru, Nihi nnupụisi atọ nke Juda nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi na ha jụrụ iwu Jehova nakwa nihi na ha edebeghị ụkpụrụ ya; ma ụgha ha, bụ nke ndị nna nna ha gbasoro, nọ na-eme ka ha kpafuo.M ga-eme ka ọkụ gbaa Juda, ọ ga-erepịakwa ụlọ elu niile dị na Jeruselem.Nke a bụ ihe Jehova kwuru, Nihi nnupụisi atọ nke Izrel nupụrụ nakwa nihi nnupụisi anọ o nupụrụ, m gaghị eme ka ọ laghachi azụ, nihi na ha rere onye ezi omume nihi ọlaọcha efu, reekwa ogbenye nọnụ ahịa akpụkpọ ụkwụ.Ọ na-agụsi ha agụụ ike ka ájá dịrị nisi ndị ọ na-enweghị ka ọ hà ha; ha na-agbagọkwa ụzọ nke ndị dị umeala nobi; nwoke na nna ya agakwuruwo otu nwa agbọghọ, iji metọọ aha nsọ m.Ha na-agbatịkwa onwe ha nakụkụ ebe ịchụàjà ọ bụla nelu uwe ha chịịrị nike dị ka ihe ibé. Mmanya nke ndị e riri iwu ka ha na-aṅụ nụlọ chi ha.Ma mụ onwe m ekpochapụwo ndị Amọraịt nihi ha, bụ ndị toro ogologo dị ka osisi sida, ndị dịkwa ike dị ka oké osisi; m wee kpochapụ mkpụrụ ha ndị dị nelu ha nakwa mgbọrọgwụ ha ndị dị nime ala.Mụ onwe m sikwa nala Ijipt kpọpụta unu. Emekwara m ka unu gaa ije nala ịkpa ruo afọ iri anọ, ka unu wee weghara ala ndị Amọraịt.M nọ na-ahọpụta ụfọdụ nime ụmụ unu ka ha bụrụ ndị amụma, họpụtakwa ụfọdụ nime ụmụ okorobịa unu ka ha bụrụ ndị Naziraịt. Nke a ó kwesịghị ịdị otú ahụ, unu ụmụ Izrel? ka Jehova kwuru.Ma unu nọ na-enye ndị Naziraịt mmanya ka ha ṅụọ. Unu nyekwara ndị amụma iwu, sị: Unu ebula amụma.Lee, m na-eme ka ala nke unu zọkwasịrị ụkwụ na-aṅagharị dị ka ụgbọala nke bujuru ùkwù ọka e gbutere ọhụrụ.Onye nwere ụkwụ ọsọ agaghị enwe ebe ọ ga-agbaba. Ọ dịghị onye dị ike nke ga-eme onwe ya ka ọ dịkwuo ike, ọ dịghịkwa dike nke ga-emere mkpụrụ obi ya ụzọ mgbapụ.Ọ dịghị onye ji ụta nke ga-eguzo. Ọ dịghịkwa onye nwere ụkwụ ọsọ nke ga-agbalaga. Ọ dịghịkwa onye na-agba ịnyịnya nke ga-emere mkpụrụ obi ya ụzọ mgbapụ.Ma onye obi siri ike nime ndị dike ga-agbara ọtọ gbapụ nụbọchị ahụ, ka Jehova kwuru. 